3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์หรือบริการ

+----------------------+-----------------------------------------------+
| สายผลิตภัณฑ์/ผลิตภัณฑ์     | ลักษณะ                                         |
+----------------------+-----------------------------------------------+
| ตู้เย็น                 | ประกอบด้วยตู้เย็นประตูเดียว แบบ “ Direct Cool ”     |
|                      | ตั้งแต่ขนาด 5.8 – 6.3 คิวและตู้เย็นสองประตูแบบ “ No   |
|                      | Frost” ขนาด ตั้งแต่ 6.4 – 15.2 คิว มีมากมายหลากสี   |
|                      | ให้เลือก ทั้งหมดได้มาตรฐานประหยัดไฟเบอร์ 5           |
+----------------------+-----------------------------------------------+
| ตู้แช่                  | มีทั้งแบบตั้ง ขนาด 8.8, 11.6 และ 36 คิว และแบบนอน   |
|                      | ขนาด 6.5 และ 9.5 คิว แบบมีล้อเลื่อนและไม่มี          |
+----------------------+-----------------------------------------------+
| ตู้แช่ไวน์               | จุไวน์ได้ 48 ขวด                                 |
|                      | ระบบการควบคุมอุณหภูมิคงที่เพื่อรักษารสชาติของไวน์        |
|                      | คอมเพรสเซอร์รับประกัน 5 ปี                        |
+----------------------+-----------------------------------------------+
| ตู้ทำน้ำร้อน - น้ำเย็น     | ตู้ทำน้ำเย็น ขนาดความจุ 4.36 ลิตร/ชม.               |
|                      | รูปทรงสวยงามเย็นจัด ประหยัดไฟฟ้า                   |
|                      | ควบคุมความเย็นแบบเทอร์โมสตรัท                     |
+----------------------+-----------------------------------------------+
| โทรทัศน์               | โทรทัศน์สีมีทั้งจอโค้งและจอแบนขนาดตั้งแต่ 21-34 นิ้ว      |
|                      | ระบบเอวี สเตอริโอ 2 ภาษา ขั้วต่อ AV IN/OUT ตั้งเวลา  |
|                      | เปิด/ปิด เครื่องอัตโนมัติ รีโมทคอนโทรล                |
+----------------------+-----------------------------------------------+
| เครื่องซักผ้า            | ใส่ผ้าด้านบน มีขนาดความจุตั้งแต่ 4.8 – 9.5 กิโลกรัม     |
|                      | มีหลายหลากสี                                    |
| แบบ 2 ถัง กึ่งอัตโนมัติ    |                                               |
|                      | ใส่ผ้าด้านบน มีขนาดความจุตั้งแต่ 6.5, 7.5 และ 8.5     |
| แบบถังเดี่ยว อัตโนมัติ     | กิโลกรัม ระบบควบคุมการทำงานสมองกล แบบ Fuzzy      |
|                      | Logic มีโปรแกรมตั้งเวลาซักล่วงหน้า                  |
+----------------------+-----------------------------------------------+
| จักรเย็บผ้า             | - ล็อคความยาวของฝีเข็มได้ วงล้อจักรขนาดใหญ่          |
|                      | เพิ่มน้ำหนักในการส่งกำลัง                           |
| ฝีเข็มตรงพร้อมโต๊ะ และขา |                                               |
|                      | เย็บฝีเข็มตรงเพียงอย่างเดียว                        |
| ฝีเข็มตรง-ซิกแซ็ก        |                                               |
| พร้อมโต๊ะ และขา        | - เย็บลวดลายซิกแซ็กได้ถึง 30 ลาย หัวจักรทำจากเหล็กหล่อ |
|                      | ทนทานกระสวย                                   |
| ซิกแซ็กริมผ้า            |                                               |
|                      | แบบอพอลโลฮุค ตีนกดผ้าแบบงับติด ใส่ไส้กระสวยด้านหน้า    |
| กระเป๋าหิ้ว อิเล็คโทรนิกส์  |                                               |
|                      | - เย็บซิกแซ็กริมผ้าด้าย 3 เส้น ความเร็วรอบสูงสุด 3,000  |
| คอมพิวเตอร์            | รอบต่อนาที เสาเข็มเอียงสะดวกต่อการเย็บ ฟันส่ง 2 แถว   |
|                      |                                               |
| อุตสาหกรรมฝีเข็มตรง     | - จำนวน 5 - 29 ลวดลาย สามารถปรับเป็นฟรีอาร์ม      |
|                      | ปรับตำแหน่งเข็มได้ ใส่เข็มทางเดียว ตีนกดผ้าแบบงับติด     |
| กึ่งอุตสาหกรรมซิกแซ็ก     |                                               |
|                      | - เย็บฝีเข็มตรง และเย็บลวดลายซิกแซ็กได้ตั้งแต่ 50       |
| จ                    | ลวดลาย จนถึง 500 กว่าลวดลาย                     |
| ักรซิกแซ็กริมผ้าอุตสาหกรรม | บางรุ่นสามารถเย็บปักลวดลายอัตโนมัติ เคลื่อนย้ายสะดวก    |
|                      | ประหยัดพื้นที่                                     |
|                      |                                               |
|                      | - ความเร็วรอบสูงสุด 4,500 รอบต่อนาที               |
|                      | เหมาะสำหรับเย็บผ้าบางถึงผ้าค่อนข้างหนา               |
|                      | ระบบน้ำมันหล่อลื่นอัตโนมัติ                           |
|                      |                                               |
|                      | - ความเร็วรอบสูงสุด 2,000 รอบต่อนาที               |
|                      | เย็บได้ทั้งฝีเข็มตรง ซิกแซ็ก และลายปัก                 |
|                      | ชุดกรอด้ายป                                     |
|                      | ระกอบติดบนหัวจักรเหมาะสำหรับเย็บผ้าบางถึงผ้าค่อนข้างหนา |
|                      | ระบบน้ำมันหล่อลื่นอัตโนมัติ                           |
|                      |                                               |
|                      | - เย็บตะเข็บริมผ้ากันชายลุ่ย เย็บม้วนริมผ้า              |
|                      | และเย็บซิกแซ็กริมผ้ายืด มีตั้งแต่แบบ 3, 4 และ 5 เส้น     |
|                      | ความเร็วสูงสุดต่อรอบ 6,500 รอบต่อนาที มี             |
|                      | ฟิลเตอร์ทำหน้าที่แยกเศษผง หรือเศษด้ายที่ปะปนออกจากน้ำมัน |
|                      | มีระบบหล่อเย็นพิเศษบริเวณเข็ม ปุ่มปรับความยาวชนิดพิเศษ   |
|                      | ความยาวฝีเข็มสูงสุด 3.6 ม.ม.                      |
+----------------------+-----------------------------------------------+
| เข็มจักร น้ำมัน กรรไกร   | -เข็มจักร                                       |
|                      | สำหรับใช้ในบ้า                                   |
|                      | นและใช้ในงานอุตสาหกรรมมีหลายประเภทขึ้นอยู่กับการใช้งาน |
|                      |                                               |
|                      | -น้ำมันเป็นน้ำมันเอนกปร                            |
|                      | ะสงค์สำหรับใช้ในบ้านหล่อลื่นต่างๆจนถึงน้ำมันจักรอุตสาหกรรม |
|                      |                                               |
|                      | -กรรไกร มีหลายขนาดตั้งแต่ 8 นิ้ว, 9 นิ้ว และ 10 นิ้ว    |
|                      | เลือกใช้ได้ตามประเภทของงาน                       |
+----------------------+-----------------------------------------------+
| เครื่องเสียง            | สามารถเล่นแผ่น DVD/VCD/CD/CD-R/CD-RW/MP3 กำลังขับ |
|                      | 3,000 วัตต์                                     |
| มีนิ ดีวีดี สเตอริโอ       |                                               |
|                      | ระบบเสียงรอบทิศทาง ชิพถอดรหัสได้ คาราโอเกะไมค์คู่     |
+----------------------+-----------------------------------------------+
| เครื่องเล่นดีวีดี          | ตัวเ                                           |
|                      | ครื่องบางเพียง50ม.ม.สามารถเล่นแผ่นDVD/VCD/CD/SVCD/ |
| เครื่องเล่นดีวีดี          | JPEG/MP3/ WMA ระบบเสียง DTS/ / AC-3 Dolby      |
| คาราโอเกะ            | Digital                                       |
+----------------------+-----------------------------------------------+
| เตาแก๊ส               | พร้อมเตาอบเอนกประสงค์ด้านล่าง                     |
|                      | ที่แขวนผ้ากันเปื้อนด้านหน้าตู้อบ                        |
|                      | ประตูตู้อบเป็นกระจกทนความร้อนชนิดใส มีลิ้นชักด้านล่าง     |
|                      | สามารถใช้อุ่นอาหารด้วยภาชนะแก้ว กระเบื้อง            |
+----------------------+-----------------------------------------------+
| เตาอบไมโครเวฟ        | ให้ความร้อนด้วยระบบกระจายแบบคลื่น ตั้งความร้อนได้ 9    |
|                      | ระดับ มีระบบ Sterilized                         |
|                      | ช่วยให้ภายในเครื่องปราศจากแบคทีเรีย                 |
+----------------------+-----------------------------------------------+
| เครื่องปรับอากาศ        | แบบติดผนัง ขนาดตั้งแต่ 9000, 12,000 และ 18,000 บีทียู |
|                      | 5 โปรแกรม อัตโนมัติ ฟิลเตอร์ทำความสะอาดง่าย Turbo   |
|                      | Power เย็นเร็วภายใน 20 นาที ประหยัดไฟเบอร์ 5       |
|                      | และมีรีโมทคอนโทรลไร้สาย                          |
+----------------------+-----------------------------------------------+
| หม้อหุงข้าวไฟฟ้า         | ความจุ 1.8 ลิตร เคลือบเทฟลอน ระบบตัด/อุ่นอัตโนมัติ     |
|                      | เก็บความร้อนนาน 6 ชั่วโมง                         |
+----------------------+-----------------------------------------------+
| เครื่องปั่นเอนกประสงค์    | มีทั้งโถบด โถปั่น ขนาดจุ 1.5 ลิตร ใบมีดแสตนเลส 3 ก้าน  |
|                      | ปุ่มปรับความเร็ว5 ระดับ                            |
|                      | ที่เก็บสายใต้มอเตอร์ปรับความยาวสายได้                |
+----------------------+-----------------------------------------------+
| เครื่องรีดผ้า            | เป็นแผ่นความร้อนขนาดใหญ่                          |
|                      | ทำให้เพิ่มพื้นที่ช่วยลดระยะเวลาในการรีด                |
|                      | เหมาะสำหรับใช้ในบ้าน ร้านซักรีด                     |
|                      | และในงานอุตสาหกรรมต่างๆ มีระบบความปลอดภัยสูง       |
|                      | เพราะเมื่ออุณหภูมิร้อนถึงจุดที่ตั้งไว้                     |
|                      | เครื่องจะตัดเองโดยอัตโนมัติ                         |
+----------------------+-----------------------------------------------+
| เครื่องทำน้ำอุ่น          | เครื่องทำน้ำอุ่นระบบอิเล็กทรอนิกส์ขนาด 4,500 วัตต์       |
|                      | เลือกปรับอุณหภูมิได้ตามที่ต้องการ                      |
|                      | พร้อมความปลอดภัยสูงสุดด้วยระบบ ELCB                |
|                      | ตัดไฟอัตโนมัติเมื่อเกิดกระแสไฟรั่ว                     |
+----------------------+-----------------------------------------------+
| เครื่องปั๊มน้ำอัตโนมัติ      | ขนาดมอเตอร์ 125 วัตต์ และ 225 วัตต์ ระยะดูดน้ำสูงสุด 9 |
|                      | เมตร ส่งน้ำแนวตั้ง 10 และ 16 เมตร                 |
|                      | รับประกันคุณภาพมอเตอร์ 5 ปี                        |
+----------------------+-----------------------------------------------+
| รถจักรยานยนต์          | รถครอบครัว 4 จังหวะ                             |
|                      | เน้นด                                          |
|                      | ้านประโยชน์ใช้สอยในชีวิตประจำวันรวมถึงรถสปอร์ตครอบครัว |
|                      | ที่เน้นด้านสมรรถนะและรถจักรยานยนต์พ่วงข้างเพื่อSME      |
+----------------------+-----------------------------------------------+
| จานดาวเทียม           | จานดาวเทียม ดีทีเอช                              |
|                      | รับรายการโทรทัศน์โดยตรงจากดาวเทียมสู่ผู้ชมตามบ้านเรือน  |
|                      | หรือ Direct to Home : DTH บนคลื่นความถี่แบบ KU     |
|                      | Band จานขนาดเล็ก ติดตั้งสะดวก                     |
|                      | รับชมรายการโทรทัศน์ได้รวมกว่า 30 ช่อง C Free TV 24  |
|                      | ช่อง และ NBT Cable TV 8 ช่อง                    |
+----------------------+-----------------------------------------------+

2.  ตลาดและภาวะการแข่งขัน

(ก) นโยบายและลักษณะการตลาด

กลยุทธ์ในการแข่งขัน

บริษัทใช้กลยุทธ์การขายตรงในระบบเช่าซื้อควบคู่ไปกับการขายเงินสด
ทั้งนี้การขายแบบเช่าซื้อดำเนินไปภายใต้การควบคุมที่รัดกุมโดยสม่ำเสมอเพื่อให้มีหนี้เสียน้อยที่สุด
สินค้าที่บริษัทจำหน่ายเป็นสินค้าที่มีคุณภาพเท่าเทียมกับสินค้าของผู้ผลิตรายอื่น ๆ
ราคาจำหน่ายเงินสดของสินค้าใกล้เคียงกับสินค้ายี่ห้ออื่น โดยกลุ่มลูกค้าของบริษัทฯ
เป็นลูกค้าในกลุ่มประชาชนตามชนบท โดยบริษัทฯ ได้แบ่งระบบการขายของบริษัท แบ่งออกเป็น 3
ระบบ ดังนี้

1.  ระบบ “ Singer Direct ” เป็นระบบการขาย ที่ผู้ขาย และผู้เก็บเงินเป็นบุคคล
    คนเดียวกัน

2.  ระบบ “ Singer Direct Plus ” เป็นระบบการขาย ที่ผู้ขาย
    และผู้เก็บเงินเป็นคนละบุคคลกัน

3.  ระบบขายส่ง เป็นการขายผ่านตัวแทนจำหน่าย ตลอดจนช่องทางการขายใหม่ใน Modern
    Trade โดยเน้นสินค้าจักรเย็บผ้าและเครื่องใช้ไฟฟ้าขนาดเล็กภายในบ้าน

ทางด้านกลยุทธ์สำหรับผลิตภัณฑ์ในกลุ่มสินค้าหลัก เช่น เครื่องใช้ไฟฟ้าภายในบ้าน ในปี 2550
นี้บริษัทจะเน้นการรุกตลาดเพื่อรักษาความเป็นผู้นำในตลาดสินค้าเงินผ่อนนี้ไว้ประกอบกับการออกผลิตภัณฑ์ใหม่
ๆ เพื่อตอบสนองความต้องการของลูกค้าพร้อมๆกับการประชาสัมพันธ์สัญลักษณ์ซุปเปอร์แบรนด์ในทุก ๆ
พื้นที่ทั่วประเทศ เพื่อให้เป็นไปตามวิสัยทัศน์ของบริษัทที่ว่า “ซิงเกอร์นำความสุขสู่ทุกครัวเรือน
ด้วยสินค้าที่คัดสรร เรามุ่งมั่นเป็นผู้ชี้นำในธุรกิจเงินผ่อน”

กลยุทธ์ด้านช่องทางการจัดจำหน่าย

บริษัทดำเนินการขายตรงเป็นหลัก มากกว่าร้อยละ 95 ของยอดขายเป็นการขายตรงทั้งหมด
และมากกว่าร้อยละ 90 ของยอดขายเป็นการขายแบบเช่าซื้อ
บริษัทขายสินค้าผ่านร้านสาขาของบริษัท ซึ่งปัจจุบันมีจำนวน 184 สาขา
และร้านซิงเกอร์ไดเร็กซ์พลัสจำนวน 39 ร้าน รวมเป็นทั้งหมด 223 สาขาทั่วประเทศ
มีพนักงานขายจำนวน 4,500 คน
บริษัทมีการฝึกอบรมพนักงานขายให้มีความรู้ความเข้าใจในผลิตภัณฑ์เป็นอย่างดี
ซึ่งพนักงานขายเหล่านี้เป็นกำลังสำคัญในการขยายการตลาดของบริษัท

สำหรับการควบคุมคุณภาพของบัญชีเช่าซื้อ บริษัทมีการตรวจสอบภายหลังการขาย
โดยจัดให้มีผู้ตรวจสอบบัญชี (Account Checker)
ทำหน้าที่เป็นผู้ตรวจสอบความถูกต้องของการเช่าซื้อว่ามีการขายสินค้าให้แก่ผู้เช่าซื้อในราคาที่แจ้งแก่บริษัทจริง
โดยมีการออกเยี่ยมผู้เช่าซื้อถึงบ้าน ปัจจุบันบริษัทมีผู้ตรวจสอบบัญชี 130 คน
ทำการตรวจสอบบัญชีเช่าซื้อทั่วประเทศ
นอกจากนี้ที่สำนักงานใหญ่ยังมีหน่วยงานควบคุมการปฏิบัติงานของ
ผู้ตรวจสอบบัญชีและตรวจสอบความถูกต้องของสัญญาเช่าซื้อ

ประกาศเกียรติคุณ “ภายใต้สัญลักษณ์ฉลากเบอร์ 5”

การไฟฟ้าฝ่ายผลิตแห่งประเทศไทย
ได้มีการรณรงค์ให้มีการใช้อุปกรณ์ไฟฟ้าประสิทธิภาพสูงสุดภายใต้สัญลักษณ์ฉลากเบอร์ 5
และได้จัดพิธีมอบเกียรติบัตรให้กับบริษัทซิงเกอร์ประเทศไทย จำกัด (มหาชน)
ที่ได้พัฒนาอุปกรณ์เครื่องใช้ไฟฟ้าอย่างต่อเนื่องจนมีค่าประสิทธิภาพสูงสุด 5 อันดับแรกในรอบ 12 ปี
ประเภทตู้เย็น ในวันที่ 27 กุมภาพันธ์ 2550
โดยมีวัตถุประสงค์เพื่อรณรงค์ให้ประชาชนทั่วประเทศร่วมใจกันประหยัดพลังงานและมีส่วนร่วมในการเฉลิมพระเกียรติพระบาทสมเด็จพระเจ้าอยู่หัว
เนื่องในวโรกาสมหามงคลเฉลิมพระชนมพรรษา 80 พรรษา
เพื่อสนองพระราชดำริเศรษฐกิจพอเพียง ตามปณิธาน “รักพ่อ....ใช้พลังงานอย่างพอเพียง”

ตู้เย็นซิงเกอร์
ได้รับการตรวจสอบจากการไฟฟ้าฝ่ายผลิตแห่งประเทศไทยแล้วว่ามีคุณสมบัติพร้อมและเหมาะสมที่จะได้รับเกียรติบัตรนี้
ฉะนั้นจึงเชื่อมั่นได้ว่า ทางบริษัทมีความตั้งมั่นในการประกอบธุรกิจอย่างมีคุณภาพ
เป็นประโยชน์ต่อสังคมโดยรวมและผู้บริโภคอย่างต่อเนื่องตลอดมา

(ข) แนวโน้มอุตสาหกรรมและภาวะการแข่งขัน

ธุรกิจเช่าซื้อเครื่องใช้ไฟฟ้า

ในธุรกิจแบบเช่าซื้อ ผู้มีส่วนแบ่งตลาดในประเทศอยู่ 2 กลุ่มหลักๆ
ซึ่งทั้งสองกลุ่มมีฐานลูกค้าและลักษณะที่ต่างกัน

ในกลุ่มแรกมีผู้ประกอบการรายใหญ่ในประเทศ ได้แก่ บจ. จีอี แคปปิตอล (ประเทศไทย), บจ.
เซทเทเลม (ประเทศไทย), และ บมจ. อิออน ธนสินทรัพย์ ซึ่งผู้ประกอบการแต่ละรายนั้น
นอกเหนือจากการให้บริการธุรกิจเช่าซื้อเครื่องใช้ไฟฟ้าแล้วยังมีบริการสินเชื่อเช่าซื้อสินค้าอีกหลายประเภท
เช่น อุปกรณ์สื่อสาร เครื่องใช้สำนักงาน เฟอร์นิเจอร์ รถจักรยานยนต์ และเครื่องดนตรี เป็นต้น

กลุ่มที่สองซึ่งจะมุ่งเน้นในด้านสินค้าที่มีอายุการใช้งานยาวนานและสินค้าจำพวกเครื่องใช้ไฟฟ้าภายในบ้าน
มีอยู่ 3 บริษัทหลักคือ บมจ. ซิงเกอร์ประเทศไทย, บมจ. ไมด้า แอสเซท และ บมจ. ดี อี
แคปปิตอล บริษัทเหล่านี้ดำเนินการขายตรงแบบเช่าซื้อผ่านทางร้านสาขา และ
พนักงานขาย/พนักงานเก็บเงิน

ซิงเกอร์ ประเทศไทย
ถือว่าเป็นผู้ขายตรงที่มุ่งเน้นในด้านสินค้าที่มีอายุการใช้งานยาวนานและสินค้าจำพวกเครื่องใช้ไฟฟ้าภายในบ้าน
รายใหญ่ที่สุดในประเทศ และ ยังมีการตอกย้ำว่าทาง ซิงเกอร์ ประเทศไทย ยังคงแข็งแกร่งอยู่
ซึ่งก็คือการเลิกกิจการของคู่แข่งรายใหญ่ที่สุด

ลักษณะของตลาดที่เน้นสินค้าที่มีอายุการใช้งานยาวนานคือมีอายุในอยู่ในตลาดยาวนานและในปัจจุบันก็มีสัดส่วนการครอบครองสูง
ซึ่งได้แก่ โทรทัศน์ , ตู้เย็น และ
สินค้าอีกอย่างที่มีสัดส่วนการครอบครองในระดับสูงแต่ยังต่ำกว่าสินค้าทั้งสองชนิดแรกคือเครื่องซักผ้า
ในส่วนของตลาดนั้นมีข้อจำกัดของศักยภาพในการเติบโต สำหรับตู้เย็นมีการคาดการว่าจะโต 1%
ในปี 2550 และ สำหรับ โทรทัศน์คาดว่าจะโต 8% ซึ่งยังไม่รวม ทีวีพลาสม่า และ จอแอลซีดี
ซึ่งคาดว่าจะโต 27% เนื่องจากฐานสินค้ากลุ่มนี้ในตลาดยังไม่สูงนัก

ซิงเกอร์ ประเทศไทยมีเป้าหมายในการยึดตลาดในธุรกิจด้านนี้โดยการใช้กลยุทธ เทรดอิน
ซึ่งสามารถเรียกได้อีกอย่างว่า การตลาดแบบทดแทน

เป้าหมายของบริษัท คือ การเพิ่มสัดส่วนทางการตลาดของสินค้าทุกชนิดที่บริษัทจัดจำหน่าย

รถจักรยานยนต์

ในปี 2549 ยอดขายรถจักรยานยนต์สูงเกิน 2 ล้านหน่วย และคาดการว่าจะยังคงสูงขึ้นอีก 5%
และสามารถสร้างยอดขายได้ถึง 2.1 ล้านหน่วยในปี 2550 บริษัท ซิงเกอร์ประเทศไทย จำกัด
(มหาชน) ได้กำหนดทิศทางจำหน่ายรถจักรยานยนต์ของบริษัทฯ ในปี 2550
ซึ่งเน้นการขายรถจักรยานยนต์มือสองเป็นหลัก
พร้อมกับการขายรถจักรยานยนต์ใหม่ควบคู่กันไปแต่จะจำกัดจำนวนรถจักรยานยนต์ใหม่ โดยบริษัทฯ
ได้มีการควบคุมการปล่อยสินเชื่อจากส่วนกลางอย่างรอบคอบมากขึ้น
ซึ่งรวมไปถึงการใช้ข้อมูลจากบัญชีดำของส่วนกลางและมีการตรวจสอบข้อมูลกับบริษัทข้อมูลเครดิตแห่งชาติอีกด้วย

จักรเย็บผ้า

สินค้าอุปโภคบริโภคหลายประเภทที่ผลิตใช้ในชีวิตประจำวัน อาทิ เสื้อ กางเกง กระโปรง กระเป๋า
รองเท้า ผ้าปูที่นอน ปลอกหมอน ฯลฯ ล้วนแล้วแต่ใช้จักรเย็บผ้าในการผลิตทั้งสิ้น
จักรเย็บผ้าจึงเป็นสินค้าที่ใช้กันอย่างแพร่หลาย ทั้งในรูปของธุรกิจขนาดใหญ่ ขนาดกลาง ขนาดย่อม
รวมถึง จักรเย็บผ้าทั่วไปที่สำหรับใช้ภายในบ้าน
ตลาดของจักรเย็บผ้าสามารถแบ่งได้เป็นประเภทใหญ่ ๆ ได้ 2 ประเภท คือ
จักรเย็บผ้าอุตสาหกรรมที่นำมาใช้ตัดเย็บเครื่องอุปโภคบริโภคในเชิงอุตสาหกรรม
และจักรเย็บผ้าธรรมดาที่นำมาใช้ตัดเย็บภายในครัวเรือน
สำหรับยี่ห้อที่วางจำหน่ายอย่างแพร่หลายในตลาดจักรเย็บผ้าในประเทศไทย ได้แก่ ซิงเกอร์
จาโนเม่ เอลน่า เบอร์นิน่า บราเดอร์ และจูกิ
ทั้งยังมีจักรเย็บผ้าราคาถูกที่นำเข้าจากประเทศจีนอีกหลากหลายยี่ห้อที่เข้ามาแข่งขันกันในธุรกิจนี้

เนื่องจากจักรเย็บผ้าเป็นผลิตภัณฑ์ที่คงทนและมีอายุการใช้งานยาวนานพอสมควร
ทั้งนี้ขึ้นอยู่กับการใช้งานที่เหมาะสมกับจักรเย็บผ้าแต่ละประเภทด้วย อัตราของการแทนที่จึงมีน้อยมาก
ประกอบกับการเปลี่ยนแปลงของสังคมไทยที่มักจะซื้อเสื้อผ้าสำเร็จรูปมาสวมใส่แทนการตัดเย็บด้วยตนเอง
เพราะมีรูปแบบทันสมัย ราคาถูก สะดวกสบายกว่าที่จะมาออกแบบและตัดเย็บด้วยตนเอง
จึงทำให้อัตราการเจริญเติบโตของยอดจำหน่าย
จักรเย็บผ้าธรรมดาที่ใช้ในครัวเรือนเป็นไปได้อย่างช้าๆ
อย่างไรก็ตามผู้ประกอบการทั้งหลายก็พยายามที่จะกระตุ้นความต้องการซื้อจักรเย็บผ้าให้เกิดขึ้นด้วยการนำเทคโนโลยีที่ทันสมัยเข้ามาช่วยในการพัฒนาผลิตภัณฑ์จักรเย็บผ้าให้มีประสิทธิภาพมากขึ้น
จนกลายเป็นจักรเย็บผ้าคอมพิวเตอร์ ที่มีรูปลักษณ์สวยงาม ทันสมัย กะทัดรัด ใช้งานง่าย
สามารถประดิษฐ์งานได้หลากหลาย

ธุรกิจใหม่

แผนการดำเนินธุรกิจใหม่ซึ่งแยกการขายและการเก็บเงินออกจากกันเป็นแผนใหม่ที่เริ่มใช้ในไตรมาสสุดท้ายของปี
2547 ซึ่งแผนงานดำเนินธุรกิจนี้จะเริ่มใช้ในพื้นที่ใหม่ๆเพิ่มขึ้น
เนื่องจากผลการเก็บเงินและการขายมีประสิทธิภาพมากกว่าการดำเนินงานแบบดั้งเดิมของบริษัท

คอลเซ็นเตอร์

บริษัทได้จัดตั้ง คอลเซ็นเตอร์ขึ้นเพื่อเก็บข้อมูลลูกค้า, ช่วยในการเก็บเงิน และ
ดึงดูดลูกค้าใหม่ที่ซึ่งการเดินตลาดของพนักงานขายที่ไม่สามารถเข้าถึง

บริษัท ซิงเกอร์ประเทศไทย จำกัด (มหาชน)

ธุรกิจของบริษัทฯ
ดำเนินอยู่ภายใต้สถานการณ์ที่ตลาดเครื่องใช้ไฟฟ้าเติบโตอย่างเชื่องช้าเนื่องจากการชะลอตัวทางเศรษฐกิจ
สถานการณ์น่าจะดีขึ้นเมื่อถึงไตรมาสสุดท้ายของปี โดยคาดว่ารัฐบาลจะใช้มาตรการต่าง ๆ
ในการกระตุ้นการลงทุน และ การใช้จ่ายภายในประเทศ
การเจริญเติบโตทางเศรษฐกิจทั้งปีน่าจะอยู่ที่ประมาณ 4% อันเนื่องมาจาก
การใช้จ่ายภายในประเทศ
ในขณะที่การส่งออกจะชะลอตัวเนื่องจากผลกระทบจากการแข็งค่าของค่าเงินบาทและการชะลอตัวทางเศรษฐกิจของคู่ค้า

การเลือกตั้งที่เร็วขึ้นจะเป็นผลดีอย่างมากต่อผู้บริโภค และ
สร้างความเชื่อมั่นต่อธุรกิจในภาวะที่ไม่แน่นอนขณะนี้

บริษัทฯ
ได้วางแผนมุ่งเน้นการขายเครื่องใช้ไฟฟ้าในภาวะตลาดที่ค่อนข้างอิ่มตัวด้วยการใช้กลยุทธ์การตลาดด้วยวิธีการตลาดแบบทดแทน
บริษัทฯเองก็จะขยายเครือข่ายการกระจายสินค้าให้ครอบคลุมแน่นหนาด้วยการเพิ่มจำนวนร้าน
พนักงานขาย และพนักงานเก็บเงิน
พร้อมกับขยายการปล่อยสินเชื่อโดยผ่านทั้งกระบวนการควบคุมภายในและการตรวจสอบเครดิต
จากบริษัทข้อมูลเครดิตแห่งชาติ

3.3 การจัดหาผลิตภัณฑ์หรือบริการ

การจัดหาผลิตภัณฑ์จักรเย็บผ้า หลังจากกลางปี 2545 บริษัทได้เปลี่ยนวิธีการสั่งซื้อ
ซึ่งเดิมบริษัทใช้วิธีการสั่งซื้อจักรเย็บผ้าจากบริษัท อุตสาหกรรมซิงเกอร์ (ประเทศไทย) จำกัด
มาเป็นการสั่งซื้อจักรเย็บผ้าสำเร็จรูปโดยตรงจากต่างประเทศแทน
เนื่องจากต้นทุนของการนำเข้าผลิตภัณฑ์จักรเย็บผ้าสำเร็จรูปต่ำกว่าต้นทุนการผลิต
และประกอบภายในประเทศ สินค้าที่ซื้อจากผู้ผลิตจากต่างประเทศมีมูลค่าประมาณร้อยละ 5
ของสินค้าที่ซื้อทั้งหมด

ในส่วนของเครื่องใช้ไฟฟ้า บริษัทสั่งซื้อสินค้าจากผู้ผลิตในประเทศในลักษณะของ OEM (Original
Equipment Manufacturer) กล่าวคือ ผู้ผลิตจะผลิตสินค้าภายใต้เครื่องหมาย “ซิงเกอร์”
ให้แก่บริษัท โดยผู้ผลิตหลักซึ่งผลิตเครื่องใช้ไฟฟ้าภายในบ้านให้แก่บริษัทได้แก่:-

  1. บริษัท ซันโย ยูนิเวอร์แซล อิเล็คทริค จำกัด (มหาชน) สินค้าที่ผลิต ได้แก่ ตู้เย็น
  เครื่องซักผ้า ตู้แช่ และตู้แช่ไวน์

  2. บริษัท ชาร์ปเทพนคร จำกัด สินค้าที่ผลิต ได้แก่ โทรทัศน์ และสเตอริโอ

3. บริษัท ไทยซัมซุง อิเล็คโทรนิคส์ จำกัด สินค้าที่ผลิต ได้แก่ ตู้เย็น เครื่องปรับอากาศ
และเครื่องซักผ้า

4.  บริษัท ที ซี แอล อิเล็คทรอนิกส์ (ไทยแลนด์) จำกัด สินค้าที่ผลิต ได้แก่ โทรทัศน์

5.  บริษัท พรีเมียร์ แมนูแฟคเจอริ่ง จำกัด สินค้าที่ผลิตได้แก่ เตาแก๊ส และตู้น้ำร้อน-น้ำเย็น

6.  บริษัท แอลจี มิตร อิเลคทริค จำกัด สินค้าที่ผลิต ได้แก่ เครื่องซักผ้า

7.  บริษัท ฮิตาชิ จำกัด สินค้าที่ผลิต ได้แก่ เครื่องปั๊มน้ำ

นอกจากสินค้าที่ขายภายใต้เครื่องหมายการค้า ซิงเกอร์ บริษัทยังได้มีการจัดหาสินค้ายี่ห้ออื่นๆ
เข้ามาจำหน่ายในร้าน ซิงเกอร์ เพื่อขยายธุรกิจและเป็นทางเลือกเพิ่มให้แก่ลูกค้า
สินค้าที่นำเข้ามาจำหน่าย อาทิเช่นรถจักรยานยนต์ โดยสั่งซื้อจากบริษัท เอส. พี. ซูซูกิ จำกัด
(มหาชน), บริษัท ไทยยามาฮ่ามอเตอร์ จำกัด บริษัท ไทก้า มอเตอร์เซลส จำกัด, บริษัท
บ้านซูซูกิ จำกัด และ บริษัท คาวาซากิ มอเตอร์เอ็นเตอร์ไพรส์ (ประเทศไทย) จำกัด

ผลกระทบต่อสิ่งแวดล้อม

บริษัทฯ ตระหนักถึงความสำคัญของการประหยัดพลังงาน และการรักษาสิ่งแวดล้อม
ซึ่งถือเป็นความรับผิดชอบต่อสังคมอย่างหนึ่ง
ดังนั้นสินค้าที่บริษัทจำหน่ายจึงเป็นสินค้าที่มีฉลากประหยัดไฟเบอร์ 5 ยิ่งไปกว่านั้น
ตู้เย็นและตู้แช่ของเราทุกรุ่น ได้พัฒนาโดยใช้น้ำยาทำความเย็นที่ไม่ทำลายสิ่งแวดล้อม
และไม่ทำลายชั้นบรรยากาศของโลก “ NON CFC ”

3.4 งานที่ยังไม่ได้ส่งมอบ

- ไม่มี -